Diari Oficial de la Generalitat Valenciana


Sumari del DOGV 6416, del 14-12-2010 (2010/13720)

RESOLUCIÓ de 22 de novembre de 2010, de la Direcció General d'Energia, per la qual s'atorga a Red Eléctrica de España, SAU, l'autorització administrativa per a l'ampliació i la reforma de la subestació transformadora de 220 kV, denominada ST Rojales, ubicada al terme municipal de Rojales, província d'Alacant, s'aprova el projecte tècnic d'execució l'addenda a este i es declara en concret la seua utilitat pública. Expedient número ATASCT/2008/633/03.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6416

Data del DOGV
:   14-12-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/13423


Data del document
:   22-11-2010

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 22 de novembre de 2010, de la Direcció General d'Energia, per la qual s'atorga a Red Eléctrica de España, SAU, l'autorització administrativa per a l'ampliació i la reforma de la subestació transformadora de 220 kV, denominada ST Rojales, ubicada al terme municipal de Rojales, província d'Alacant, s'aprova el projecte tècnic d'execució l'addenda a este i es declara en concret la seua utilitat pública. Expedient número ATASCT/2008/633/03. [2010/13693]  
Vist l'escrit presentat per Red Eléctrica de España, SAU, domiciliada als efectes de notificacions a La Moraleja, Alcobendas, 28945 Madrid, passeig Conde de los Gaitanes, núm. 177, en data 2 de desembre de 2008, davant del Servici Territorial d'Energia d'Alacant, en què sol·licita que se li concedisca l'autorització administrativa per a l'ampliació i la reforma de la subestació transformadora de 220 kV, denominada ST Rojales, amb accés des de la rotonda de l'eixida 745 de l'autopista del Mediterrani (AP-7), al terme municipal de Rojales, província d'Alacant, aprovació del projecte tècnic d'execució i declaració, en concret, de la seua utilitat pública (ATASCT/2008/633/03).  
Al mencionat escrit, s'adjunta el projecte tècnic de l'esmentada instal·lació, firmat per tècnic competent i visat pel col·legi oficial corresponent en data 23 d'octubre de 2008.  
Vist que, d'acord amb el que establix l'article 36.3 de la Llei 54/1997, de 27 de novembre, del Sector Elèctric, en la modificació donada per la Llei 17/2007, de 4 de juliol, i amb el Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, esta Direcció General d'Energia va sol·licitar a la Direcció General de Política Energètica i Mines del Ministeri d'Indústria, Turisme i Comerç, l'informe a fi de consignar les possibles afectacions de la projectada instal·lació als plans de desenvolupament de la xarxa, a la gestió tècnica del sistema i al règim econòmic regulat en la vigent normativa elèctrica.  
A este efecte, amb data 20 de gener de 2009 consta l'informe favorable emés per la Direcció General de Política Energètica i Mines del Ministeri d'Indústria, Turisme i Comerç, per a l'ampliació de la subestació a 220 kV ST Rojales, a la província d'Alacant, en considerar que es tracta d'una instal·lació de transport secundari de titularitat del Gestor de la Xarxa de Transport.  
Vist que figura en l'expedient l'informe de 3 de juliol de 2008, de la Direcció General de Gestió del Medi Natural, de la Conselleria de Medi Ambient, Aigua, Urbanisme i Habitatge, en el qual es determina l'amplitud i el nivell de detall que ha de tindre l'Estudi d'Impacte Ambiental del projecte.  
Vist que es va realitzar la informació pública de la mencionada sol·licitud als efectes previstos en la Llei 54/1997, de 27 de novembre, del Sector Elèctric; en els articles 125 i 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia; en l'article 9 del Reial Decret Legislatiu 1/2008, d'11 de gener, pel qual s'aprova el Text Refós de la Llei d'Avaluació Ambiental, i en l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat i el Decret 162/1990, de 15 d'octubre, pel qual s'aprova el Reglament d'Impacte Ambiental modificat pel Decret 32/2006, de 10 de març, i es va realitzar la publicació en el Diari Oficial de la Comunitat Valenciana del dia 10 de febrer de 2009, en el Butlletí Oficial de la Província d'Alacant del dia 4 de febrer de 2009, en el diari La Verdad de 13 de febrer de 2009 i en el tauler d'anuncis de l'Ajuntament de Rojales, únic afectat pel projecte.  
D'acord amb la documentació que es troba en l'expedient, no s'han presentat al·legacions a la mencionada sol·licitud en el termini establit reglamentàriament.  
Vist que de conformitat amb el que preveu l'article 9 del Reial Decret Legislatiu 1/2008, d'11 de gener, s'ha procedit a emetre consulta a les administracions públiques afectades per a la definició de l'amplitud i del nivell de detall de l'estudi d'impacte ambiental.  
Vist que d'acord amb el mencionat Decret 88/2005 es va traslladar a l'Ajuntament de Rojales la separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'eixe organisme, als efectes de donar la seua conformitat o oposició, i simultàniament es va traslladar al referit ajuntament i d'acord amb l'article 75 de la Llei 16/2003, de 17 de desembre, modificat per l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera i d'Organització de la Generalitat, en què sol·licita l'informe sobre l'adaptació del projecte al planejament urbanístic que siga d'aplicació.  
No figura en l'expedient contestació per part del mencionat Ajuntament de Rojales.  
Vist que d'acord amb el que establix el referit Decret 88/2005, de 29 d'abril, es va remetre separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si era procedent, les condicions oportunes, concretament als següents:  
- Hidrocantábrico Distribución Eléctrica, SAU, que va remetre la seua conformitat amb la instal·lació sol·licitada.  
- Direcció Territorial d'Alacant de la Conselleria de Medi Ambient, Aigua, Urbanisme i Habitatge, sobre compatibilitat territorial i urbanística de la instal·lació projectada, que va remetre informe favorable en què manifesta, en síntesi, que des del punt de vista de la compatibilitat urbanística, el sòl afectat per l'actuació està qualificat com a no urbanitzable comú natural i quant a la compatibilitat territorial, l'actuació no es troba afectada per cap pla d'acció territorial que se li aplique i tampoc afecta cap espai protegit per raons mediambientals.  
- Iberdrola Distribución Eléctrica, SAU, sense que figure en l'expedient contestació a este efecte.  
Traslladats els informes contestats a l'empresa sol·licitant, manifesta la seua conformitat amb estos.  
Atés que amb data 29 de juny de 2009 la Direcció General de Gestió del Medi Natural, de la Conselleria de Medi Ambient, Aigua, Urbanisme i Habitatge, va dictar declaració d'impacte ambiental en què estima favorable, només als efectes ambientals el projecte d'ampliació i reforma de la subestació transformadora denominada ST Rojales 220 kV, promoguda per Red Eléctrica de España, SAU, en la partida 35 del polígon 9 del terme municipal de Rojales, segons el que preveu el projecte, l'estudi d'impacte ambiental i la resta de documentació que es troba en l'expedient i amb les condicions que s'arrepleguen en la part dispositiva d'esta resolució.  
Vist l'escrit presentat davant del Servici Territorial d'Energia d'Alacant, en data 20 de maig de 2010, per Red Eléctrica de España, SAU, en l'expedient referenciat ATASCT/2008/633/03, per mitjà del qual exposa que junt amb el projecte d'execució es va incloure una relació dels béns i dels drets afectats de la qual, com a conseqüència de la tramitació de l'expedient i en el desenvolupament de les actuacions prèvies, s'ha vist necessària la modificació de les superfícies que cal considerar, així com la relació de les parcel·les afectades, per a la qual cosa s'ha elaborat una addenda al projecte d'ampliació i reforma de la subestació de transport a 220 kV ST Rojales, en la qual es reflectixen els béns i els drets necessaris per a l'establiment de la instal·lació i l'aprovació dels quals sol·licita.  
S'acompanya la mencionada addenda firmada per tècnic competent i visada pel col·legi oficial corresponent en data 13 de maig de 2010.  
Vist que va ser realitzada la informació pública de l'addenda presentada als efectes previstos en la Llei 54/1997, de 27 de novembre, del Sector Elèctric; en els articles 125 i 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia i en l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i es va realitzar la publicació en el Diari Oficial de la Comunitat Valenciana del dia 16 de juliol de 2010, en el Butlletí Oficial de la Província d'Alacant del dia 16 de juny de 2010, en el diari La Verdad de 9 de juliol de 2010 i en el tauler d'anuncis de l'Ajuntament de Rojales, únic afectat pel projecte.  
D'acord amb la documentació que es troba en l'expedient, s'han presentat els escrits d'al·legacions següents:  
- Per part de la mercantil Quesada y Quesada, SA, es manifesta que en examinar els expedients no es fa menció a la normativa mediambiental ni a l'existència de declaració d'impacte ambiental, perquè en tractar-se d'un sòl no urbanitzable i d'una ampliació de la subestació, resulta necessària esta, amb independència que puga existir en el projecte originari, ja que caldria constatar la seua procedència per a este nou projecte o ampliació de l'originari, i ha de ser esmenat eixe tràmit essencial.  
- Iberdrola Distribución Eléctrica, SAU, al·lega, en síntesi, el següent: 1. Que té reconegut un dret de construcció i de pas pel camí d'accés a la subestació elèctrica que discorre per les parcel·les cadastrals 35 i 54 propietat de Quesada y Quesada, SA, camí que quedarà afectat per l'ampliació i que, si és el cas, haurà de tindre's en compte en la relació dels béns i dels drets afectats, i ha de quedar el dret de pas per l'esmentat camí, en tot cas, garantit amb caràcter previ a l'aprovació d'este expedient. 2. Que la demanda d'energia actual i futura no justifica l'aprovació del projecte per al nou accés, ja que no resulta necessari per a alimentar els clients d'Hidrocantábrico, i basa la seua oposició en què la previsió de càrregues realitzada per Hidrocantábrico ha resultat molt superior als valors reals; que considerant els paràmetres de previsió de demanda d'energia elèctrica i del PIB, la punta de potència a la província d'Alacant per a Hidrocantábrico serà de 10,5 MW, i que en l'horitzó de planificació, la càrrega actual de ST Elx-HC és inferior al 20%. D'altra banda, en l'informe de viabilitat d'accés a la xarxa de transport en la ST Rojales a 220 kV, la demanda prevista per a l'any 2011 és de 50 MW, previsió que en la data d'estes al·legacions no es complix en cap cas. Afig que en la ST Elx-HC, la demanda màxima d'energia per a l'any 2009 va ser de 6,5 MW, enfront dels 120 MW de potència instal·lada, per la qual cosa des d'esta subestació i des d'altres instal·lacions preexistents d'Iberdrola, de les quals fa menció en el seu escrit, es poden atendre les necessitats dels clients actuals i futurs de la comarca del Baix Segura. 3. Que la demanda de potència elèctrica de la zona no justifica el sobrecost que per al sistema suposarà l'ampliació de la subestació, perquè aquella pot ser atesa des de les instal·lacions de distribució preexistents i ha de ser Hidrocantábrico qui acredite la justificació de la necessitat escometre el projecte. 4. En tot cas, no procedix l'aprovació de la segona unitat de transformació sol·licitada per Hidrocantábrico Distribución, que va ser rebutjada en el seu moment per Red Eléctrica en l'informe complementari al de viabilitat d'accés a la xarxa de transport del mes de setembre de 2005, sense que s'haja acreditat que l'evolució de la potència demandada en la zona aconselle l'aprovació d'un segon transformador. 5. Conclou afegint que l'aprovació de l'ampliació concentrarà excessiva potència en transformació en una mateixa instal·lació i, en conseqüència, una innecessària concentració de risc per al subministrament elèctric del Baix Segura en cas d'avaria.  
Vist que els escrits d'al·legacions es van traslladar a l'empresa peticionària, que va contestar i va manifestar, en síntesi, el següent:  
- Quant a la primera al·legació, significa que segons consta en l'expedient administratiu, la instal·lació projectada té la declaració d'impacte ambiental favorable de data 29 de juny de 2009 i que l'addenda al projecte que es tramita no suposa un canvi quant a les característiques tècniques de la instal·lació i les possibles afectacions sobre el medi ambient, preveu la declaració d'impacte, la comunicació a l'òrgan ambiental de les possibles modificacions que impliquen nous impactes, a fi que este puga estimar l'adopció de mesures correctores addicionals, però no el sotmetiment a una nova avaluació d'impacte.  
- Respecte a la segona al·legació, manifesta que: 1. La instal·lació projectada es troba inclosa en el document denominat «Planificació dels Sectors d'Electricitat i Gas 2008-2016. Desenvolupament de les Xarxes de Transport», aprovat a proposta del Ministeri d'Indústria, Turisme i Comerç, mitjançant un Acord del Consell de Ministres de 30 de maig de 2008. La referida planificació elèctrica és vinculant per a Red Eléctrica, com a subjecte que efectua les funcions de transportista en el sistema elèctric d'acord amb l'article 4 de la Llei 54/1997, del Sector Elèctric i, tenint en compte que la instal·lació projectada és una instal·lació de transport, està obligada a desenvolupar esta infraestructura. 2. L'empresa Hidrocantábrico Distribución Eléctrica ha obtingut de l'operador del sistema l'accés corresponent en el nuc de Rojales a 220 kV. Després d'efectuar les anàlisis i comprovacions oportunes, l'operador del sistema ha accedit a subscriure amb l'esmentada empresa el corresponent contracte tècnic d'accés a la xarxa de transport i el contracte de connexió, sense apreciar objeccions en el desenvolupament de la instal·lació projectada i considerant injustificades les al·legacions formulades per Iberdrola Distribución Eléctrica, SAU.  
Vist que de conformitat amb el mencionat Decret 88/2005 es va traslladar a l'Ajuntament de Rojales la separata de l'addenda al projecte de la instal·lació sol·licitada per afectar béns, instal·lacions, obres o servicis, centres o zones dependents d'eixe organisme, als efectes de donar la seua conformitat o oposició.  
No figura en l'expedient contestació per part del mencionat Ajuntament de Rojales.  
Vist que d'acord amb el que establix el referit Decret 88/2005, de 29 d'abril, es va remetre separata de l'addenda al projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si era procedent, les condicions oportunes, concretament als següents:  
- Direcció Territorial d'Alacant de la Conselleria de Medi Ambient, Aigua, Urbanisme i Habitatge, sobre compatibilitat territorial i urbanística de la instal·lació projectada, i ha remés informe favorable.  
- Iberdrola Distribución Eléctrica, SAU, sense que figure en l'expedient contestació en el sentit sol·licitat.  
Traslladats els informes contestats a l'empresa sol·licitant, manifesta la seua conformitat amb estos.  
Vist l'informe tècnic favorable emés pel Servici Territorial d'Energia d'Alacant i remissió de l'expedient.  
Atés que, d'acord amb la documentació que es troba en l'expedient, l'ampliació sol·licitada s'executarà en terrenys annexos als que ocupen les instal·lacions actuals de la ST Rojales, concretament en les parcel·les 35, 66 i 69 del polígon núm. 9 del paratge Torrejón San Bruno al terme municipal de Rojales, província d'Alacant.  
Vist que el projecte i l'addenda presentats tenen entre la documentació els plans pertinents a escala adequada, estan prou detallats i contenen una relació concreta i individualitzada dels béns i dels drets afectats.  
Atés que la sol·licitud i la documentació adjunta reunix una definició i concreció de les característiques tècniques que garantixen la major seguretat i millor funcionalitat de la subestació transformadora, i estos són els paràmetres que condicionen i obliguen principalment a adoptar l'establiment de la instal·lació elèctrica, amb independència de les afectacions que a tercers puguen representar i això sense perjuí d'indemnitzar adequadament estes.  
Atés que d'acord amb l'article 5 del Reial Decret 1955/2000 les instal·lacions l'autorització de les quals se sol·licita constituïxen instal·lacions de xarxes de transport elèctric.  
Atés que d'acord amb el projecte presentat, la finalitat sol·licitada de la subestació transformadora, és augmentar el suport a la xarxa de distribució existent des de la xarxa de transport actual, donat l'increment de potència instal·lada demandada, constituïda pel desenvolupament urbanístic i industrial a la zona d'Alacant a l'hora d'aconseguir una millora en el servici de la xarxa de transport en la dita zona geogràfica.  
Atés que el títol VI de la Llei 54/1997, de 27 de novembre, del Sector Elèctric, modificada per la Llei 17/2007, de 4 de juliol (BOE 05.07.2007), establix que les autoritzacions d'instal·lacions d'energia elèctrica seran atorgades per l'administració, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, i en el Reial Decret 1955/2000, d'1 de desembre, pel qual es regulen les activitats de transport, distribució comercialització i procediments d'autorització d'instal·lacions d'energia elèctrica, així com en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés la Direcció General d'Energia competent per a la resolució d'este expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Atorgar a Red Eléctrica de España, SAU, l'autorització administrativa per a l'ampliació i reforma de la subestació transformadora de 220 kV, denominada ST Rojales, amb accés des de la rotonda de l'eixida 745 de l'autopista del Mediterrani (AP-7), al terme municipal de Rojales, província d'Alacant, i les característiques principals del qual són:  
- Sistema elèctric de 220 kV:  
Fase I:  
Adaptació a la configuració de doble barra amb adaptament i reforma d'espais per a ubicar:  
· Execució d'embarrat en la posició de reserva, al carrer 14.  
· Construcció de la nova reubicació de la línia Elx, al carrer 12.  
· Reubicació de la línia Campoamor, al carrer 8 (nova).  
· Noves posicions de transformador de distribució TF-5 i TF-4, als carrers 6 i 7 (noves) per a Hidrocantábrico Distribución Eléctrica, SAU.  
Fase II:  
· Obra civil i muntatge aparamenta del transformador TF-5 al carrer 6.  
· Obra civil i muntatge aparamenta del transformador TF-4 al carrer 7.  
- Quant a proteccions, s'instal·laran una xarxa de terres inferiors (noves posicions i nou edifici de comandament i control) i una altra de terres superiors (noves posicions d'intempèrie).  
- Servicis auxiliars de 400/230 V de corrent altern.  
- Edifici de control, d'una planta i superfície 12,4 x 22,4 m.  
- Pressupost total: 4.445.037 euros.  
Segon   
Aprovar el projecte d'execució i l'addenda a este, per a l'ampliació de la subestació citada en el punt primer d'esta resolució, firmats per tècnic competent i visats pel col·legi oficial corresponent en dates 23 d'octubre de 2008 i 13 de maig de 2010, respectivament.  
Esta resolució queda sotmesa a les condicions següents:  
a) El seu atorgament es realitza sense perjuí de les concessions i autoritzacions que siguen necessàries, d'acord amb altres disposicions que resulten aplicables i en especial les relatives a l'ordenació de territori i al medi ambient.  
b) La instal·lació que s'ha d'executar complirà els reglaments aplicables a este tipus d'instal·lacions, i en particular el que establix el Reial Decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues instruccions tècniques complementàries. En tot cas, Red Eléctrica de España, SAU, haurà d'observar els preceptes, les mesures i les condicions que s'establisquen en la legislació aplicable a l'activitat de transport d'energia elèctrica.  
c) Les instal·lacions hauran de realitzar-se segons el projecte i l'addenda presentats. En el cas que fóra necessari introduir modificacions respecte de la documentació presentada, el titular d'esta autorització haurà de sol·licitar a esta Direcció General l'autorització corresponent.  
d) El termini d'execució de l'obra serà de dotze mesos comptadors des de l'endemà d'aquell en què s'obtinga la disponibilitat legal per a procedir a l'ocupació material de tots els terrenys necessaris per a l'execució de les instal·lacions. No obstant això, amb anterioritat a la finalització del dit termini, Red Eléctrica de España, SAU, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.  
e) El titular donarà compte de l'acabament de les obres al Servici Territorial d'Energia d'Alacant als efectes de la sol·licitud d'autorització d'explotació, la qual s'acompanyarà d'un certificat de direcció i final d'obra subscrit per tècnic facultatiu competent, que acredite que està d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució i l'addenda aprovats.  
f) L'administració deixarà sense efecte la resolució en qualsevol moment en què observe l'incompliment de les condicions imposades en esta.  
g) Condicions d'orde mediambiental establides en la Declaració d'Impacte Ambiental de 29 de juny de 2009:  
1. L'efluent d'eixida de la fossa sèptica amb filtre biològic s'emmagatzemarà en depòsit estanc, que serà buidat periòdicament i gestionat a través de depuradora o entitat autoritzada. No es procedirà en cap cas al seu abocament al terreny per mitjà de pou filtrant o rasa filtrant.  
2. Les operacions de maneig del gas SF6, es realitzaran per mitjà d'equips que impedisquen l'emissió lliure del gas a l'atmosfera.  
3. En relació amb les afectacions sobre el patrimoni cultural, caldrà ajustar-se al que informe la conselleria competent. En tot cas, l'aparició de jaciments arqueològics o paleontològics determinarà l'obligació de suspendre els treballs, delimitar el perímetre d'afectació i notificar-ho immediatament a la Conselleria de Cultura i Esport.  
4. A la posada en marxa de la instal·lació, es realitzarà una auditoria acústica a l'efecte de comprovar que no es transmeten a l'entorn de la parcel·la, nivells sonors superiors als establits en la legislació en matèria de contaminació acústica, i s'incorporaran els resultats al programa de Vigilància Ambiental.  
5. Les emissions de camps electromagnètics derivades del funcionament de la subestació transformadora es mantindran per davall dels límits establits per la Recomanació del Consell de Ministres de Sanitat de la Unió Europea, de 12 de juliol (1999/519/CE), fixats en 5 kV/m per al camp elèctric i 100 µT per al camp magnètic.  
6. En el disseny de les línies elèctriques que es connecten amb la ST, ha de tindre's en compte la relativa proximitat de les llacunes de la Mata i Torrevieja, a l'efecte d'evitar afectacions sobre estes.  
7. Les accions incloses en el programa de Vigilància Ambiental, així com l'adopció de les condicions exposades, hauran de documentar-se, als efectes d'acreditar l'adopció i l'execució de les mesures preventives i correctores proposades i la comprovació de la seua eficàcia.  
8. Qualsevol modificació o ampliació del projecte presentat, així com si es detectara algun impacte ambiental no previst en l'estudi d'impacte ambiental, hauran de ser comunicats a l'òrgan ambiental competent que establirà, si és procedent, l'aplicació de noves mesures correctores.  
Tercer  
Declarar, en concret, la utilitat pública de l'establiment de la instal·lació de la subestació elèctrica autoritzada en el punt primer d'esta resolució, la qual cosa porta implícita la necessitat d'ocupació dels béns i dels drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afectació a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997 de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Quart  
Publicar i notificar esta resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, significant-se que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació d'es  
Relació dels béns i dels drets afectats per la instal·lació  
  
\* \* \* \* \*  
Relación de bienes y derechos afectados por la instalación  
ta resolució als titulars desconeguts o amb domicili ignorat o a aquells en què s'ha intentat la notificació i no s'ha pogut realitzar.  
Contra esta resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 22 de novembre de 2010.- El director general d'Energia: Antonio Cejalvo Lapeña.